
                                                                                                     Projektas 

LIETUVOS RESPUBLIKOS VYRIAUSYBĖ

NUTARIMAS
DĖL LIETUVOS RESPUBLIKOS VYRIAUSYBĖS  2010 M. GEGUŽĖS 19 D. NUTARIMO NR. 553 ,,DĖL GELEŽINKELIŲ TRANSPORTO RINKOS REGULIUOTOJO GAUTŲ SKUNDŲ NAGRINĖJIMO TVARKOS APRAŠO PATVIRTINIMO“ PAKEITIMO
2019 m.                Nr.  Vilnius
 
[bookmark: part_58917e630667450fb65eb39f7dfa0490]Lietuvos Respublikos Vyriausybė nutaria:
[bookmark: part_d9f13019674d4b25bc917d57f8c19cd0][bookmark: part_27f86f682e094280ab364185887d3a3f]1.  Pakeisti Lietuvos Respublikos Vyriausybės 2010 m. gegužės 19 d. nutarimą Nr. 553 ,,Dėl Geležinkelių transporto rinkos reguliuotojo gautų skundų nagrinėjimo tvarkos aprašo patvirtinimo“ ir preambulę išdėstyti taip:
[bookmark: _GoBack],,Vadovaudamasi Lietuvos Respublikos geležinkelių transporto kodekso 71 straipsnio 1 dalies 1 punktu, įgyvendindama 2012 m. lapkričio 21 d. Europos Parlamento ir Tarybos direktyvą 2012/34/ES, kuria sukuriama bendra Europos geležinkelių erdvė (OL 2012 L 343, p. 32) su paskutiniais pakeitimais, padarytais 2016 m. gruodžio 14 d. Europos Parlamento ir Tarybos direktyva (ES) 2016/2370 (OL 2016 L 352, p. 1), ir atsižvelgdama į 2010 m. rugsėjo 22 d. Europos Parlamento ir Tarybos reglamentą (ES) Nr. 913/2010 dėl konkurencingo krovinių vežimo Europos geležinkeliais tinklo (OL 2010 L 276, p. 22) ir 2015 m. birželio 12 d. Komisijos įgyvendinimo reglamentą (ES) 2015/909 dėl išlaidų, kurios tiesiogiai patiriamos dėl traukinių eksploatavimo, apskaičiavimo tvarkos (OL 2015 L 148, p. 17), Lietuvos Respublikos Vyriausybė nutaria:“.
[bookmark: part_197d6f79460842b1becc205610335f97] 2.  Pakeisti nurodytu nutarimu patvirtintą Geležinkelių transporto rinkos reguliuotojo gautų skundų nagrinėjimo tvarkos aprašą:
2.1. Pakeisti 1 punktą ir jį išdėstyti taip:
,,1. Geležinkelių transporto rinkos reguliuotojo gautų skundų nagrinėjimo tvarkos aprašas (toliau – Aprašas) reglamentuoja geležinkelių transporto rinkos reguliuotojo (toliau – rinkos reguliuotojas) gautų pareiškėjų skundų dėl viešosios geležinkelių infrastruktūros valdytojo, geležinkelių paslaugų įrenginių operatorių, geležinkelio įmonių (vežėjų), institucijų, įstaigų ar organizacijų (toliau – subjektai) veiksmų ir (ar) neveikimo, įskaitant šių subjektų pagal kompetenciją priimtus Lietuvos Respublikos geležinkelių transporto kodekso (toliau – Kodeksas) 71 straipsnio 1 dalies 1 punkte nurodytus sprendimus, nagrinėjimo ir sprendimų dėl jų priėmimo tvarką.“
[bookmark: part_6bffa7edb530425093627c90f10e9b6a][bookmark: part_074e5da37f224348b19c0918d2427271]2.2. Pakeisti 3 punktą ir jį išdėstyti taip:
,,3. Apraše vartojamos sąvokos apibrėžtos Kodekse.“
2.3. Papildyti 41 punktu:
,,41. Pareiškėjo teisei pateikti skundą rinkos reguliuotojui ir rinkos reguliuotojo įgaliojimams nagrinėti skundą nedaro įtakos aplinkybė, kad viešosios geležinkelių infrastruktūros valdytojas atlieka Kodekso 24 straipsnio 1 dalies 7 ir 8 punktuose nurodytas funkcijas.“
2.4. Pakeisti 17.3 papunktį ir jį išdėstyti taip:
,,17.3. rinkos reguliuotojas nagrinėja to paties pareiškėjo skundą dėl to paties subjekto, dėl to paties reikalavimo ir pateiktą tuo pačiu pagrindu;“.
3. Nustatyti, kad:
3.1. šio nutarimo 2.3 papunktis įsigalioja 2019 m. gruodžio 8 d.;
3.2. šio nutarimo 2.4 papunktis įsigalioja 2019 m. birželio 1 d.

